ภูเก็ตพบป่วยโควิด-19 เพิ่มอีก 4 รายที่บ้านบางเทา ยอดสะสมรวม 201 ราย
คกก.โรคติดต่อจังหวัดภูเก็ต รายงานพบผู้ติดเชื้อไวรัสโควิด-19 เพิ่มอีก 4 ราย ในพื้นที่บ้านบางเทา รวมยอดสะสม 201 ราย หายกลับบ้านได้แล้ว 153 ราย ไม่มีตาย ผู้ที่รักษาใน รพ.อาการอยู่ในเกณฑ์ที่ดีเมื่อวันที่ 24 เม.ย.63 คณะกรรมการโรคติดต่อจังหวัดภูเก็ต รายงานว่า ตั้งแต่วันที่ 5 มกราคม-23 เมษายน 2563 จังหวัดภูเก็ตมีผู้ป่วยยืนยันโรคติดเชื้อไวรัสโคโรนา 2019 หรือ โควิด-19 แล้วจำนวน 201 ราย (รายใหม่ 4 ราย) โดยผู้ติดเชื้อได้รับอนุญาตให้กลับบ้าน 153 ราย (เพิ่มขึ้นจากเดิม 2 ราย) จำหน่าย 1 ราย (จำหน่าย เนื่องด้วยเสียชีวิตจากอุบัติเหตุรถจักรยานยนต์ แต่ติดเชื้อโควิด-19) กำลังรักษาตัวอยู่ 47 ราย ในจำนวนนี้อาการรุนแรง 4 ราย ไม่มีผู้เสียชีวิต ที่เหลืออาการอยู่ในเกณฑ์ที่ดีผู้มีอาการเข้าเกณฑ์เฝ้าระวังสะสมทั้งหมด 3294 ราย (รายใหม่ 126 ราย)โดยยังคงรักษาพยาบาล 124 ราย ในจำนวนนี้อยู่ระหว่างรอผลการตรวจทางห้องปฏิบัติการ 77 ราย กลับบ้านแล้ว 3170 รายสำหรับผู้ป่วยยืนยันโรคโควิด-19 รายใหม่ทั้ง 4 ราย มีรายละเอียดดังนี้ลำดับที่ 1 รายที่ 198 เด็กชายไทยอายุ 2 ปี เป็นผู้สัมผัสใกล้ชิดของผู้ป่วยยืนยันรายที่ 194 195 และ196 พักอาศัยที่บางเทา ต.เชิงทะเล อ.ถลาง ไม่มีอาการป่วย (ผู้ป่วยยืนยันได้รับการกักตัวที่ รร.สุรินทร์บีช ก่อนการตรวจพบการติดเชื้อ)ลำดับที่ 2 รายที่ 199 หญิงไทย อายุ 41 ปี อาชีพขายของตามตลาดนัด เป็นผู้สัมผัสใกล้ชิดของผู้ป่วยยืนยันรายที่ 171 และ 183 พักอาศัยที่บางเทา ต.เชิงทะเล อ.ถลาง โดยเริ่มมีอาการป่วยวันที่ 20 เมษายน 2563 (ผู้ป่วยยืนยันได้รับการกักตัวที่ รร.สุรินทร์บีช ก่อนการตรวจพบการติดเชื้อ)ลำดับที่ 3 รายที่ 200 หญิงไทย อายุ 26 ปี อาชีพครู เป็นผู้สัมผัสใกล้ชิดและทำงานที่เดียวกับของผู้ป่วยยืนยันรายที่ 195 เริ่มมีอาการป่วยวันที่ 12 เมษายน 2563ลำดับที่ 4 รายที่ 201 ชายไทย อายุ 40 ปี อาชีพ ขายของตลาดนัด เป็นบุตรสาวของผู้ป่วยยืนยันรายที่ 171 183 และพักอาศัยที่บางเทา ต.เชิงทะเล อ.ถลาง เริ่มมีอาการป่วยวันที่ 22 เมษายน 2563.
คกก.โรคติดต่อจังหวัดภูเก็ต รายงานพบผู้ติดเชื้อไวรัสโควิด-19 เพิ่มอีก 4 รายในพื้นที่บ้านบางเทา รวมยอดสะสม 201 ราย หายกลับบ้านได้แล้ว 153 ราย ไม่มีตาย ผู้ที่รักษาใน รพ.อาการอยู่ในเกณฑ์ที่ดี
โควิด-19,ไวรัสโคโรนา,COVID-19,ผู้ป่วยโควิดรายใหม่,ผู้ป่วยโควิด-19,ภูเก็ต,ไฮไลต์ไวรัสโคโรน่า,ข่าวทั่วไป